Родныя, па ўсім відаць, нічога не заўважылі. Жонка не прыглядалася, а дзеці яшчэ малыя, каб зразумець прычыну змен у паводзінах і настроі таты. Затое супрацоўнікі міліцыі, якія аднойчы спынілі аўтамабіль ахвотніка да наркатычнай зацяжкі, каб высветліць, чаму той дазваляе сабе ездзіць не прышпіленым рэменем бяспекі, адразу ж прыкмецілі нядобрае. Кіроўца гаварыў павольна і не зусім зразумела, адказваў на пытанні неўпапад... Паху алкаголю не было, таму праваахоўнікі западозрылі, што прычына ў наркатычных рэчывах. І хаця вадзіцель факт іх ужывання адмаўляў, рухацца далей яму не дазволілі.